
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 243 

6 Φεβρουάριου 2014 


ΑΠΟΦΑΣΕΙ Σ 

Αριθ. πρωτ. 2901 - Αριθ. ανακοίνωσης 9/2014 
Ανακοίνωση για τους υπαλλήλους των Δήμων ειδικό¬ 
τητας Σχολικών Φυλάκων, ανεξαρτήτως κατηγορίας 
εκπαίδευσης με σχέση εργασίας ιδιωτικού δικαίου 
αορίστου χρόνου, που έχουν τεθεί σε διαθεσιμότη¬ 
τα, κατ’ εφαρμογή του άρθρου 80 του ν. 4172/2013 
(Α' 167), όπως ισχύει. 

Ο ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του τρίτου εδαφίου της παρ. 2 του 
άρθρου 91 και του άρθρου 80 του ν. 4172/2013 (ΦΕΚ Α' 
167), όπως ισχύει, καθώς και της παραγράφου 4 του 
άρθρου 2 της υπ’ αριθμ. ΔΙΠΙΔΔ/Β.2/3/οικ. 22274 /9-8-2013 
(ΦΕΚ Β' 1992) υπουργικής απόφασης. 

2. Τα υπ’ αριθμ. 16/23.1.2014 και 17/3.2.2014 πρακτικά των 
συνεδριάσεων του Τριμελούς Συμβουλίου του άρθρου 5 
του ν. 4024/2011, όπου διατυπώνεται η γνωμοδότηση του 
Συμβουλίου, αναφορικά με τους υπαλλήλους ειδικότη¬ 
τας Σχολικών Φυλάκων, ανεξαρτήτως κατηγορίας εκπαί¬ 
δευσης με σχέση εργασίας ιδιωτικού δικαίου αορίστου 
χρόνου, που έχουν τεθεί σε διαθεσιμότητα κατ’ εφαρ¬ 
μογή του άρθρου 80 του ν. 4172/2013, όπως ισχύει, που 
θα μεταφερθούν σε θέσεις κατηγορίας ΥΕ βοηθητικού 
υγειονομικού προσωπικού σε Νοσοκομεία της Χώρας. 

3. Τα υπ’ αριθμ. 294/22.1.2014 και 484/30.1.2014 έγγραφα 
του Υπουργού Διοικητικής Μεταρρύθμισης και Ηλεκτρο¬ 
νικής Διακυβέρνησης, σύμφωνα με το δεύτερο εδάφιο 
της παρ. 2 του άρθρου 91 του ν. 4172/2013, για την πλή¬ 
ρη κάλυψη των σχετικών αιτημάτων του Υπουργείου 
Υγείας. 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, ανακοινώνει: 

1. Καλούνται οι υπάλληλοι των Δήμων ειδικότητας 
Σχολικών Φυλάκων, ανεξαρτήτως κατηγορίας εκπαί¬ 
δευσης με σχέση εργασίας ιδιωτικού δικαίου αορίστου 
χρόνου, που έχουν τεθεί σε διαθεσιμότητα, κατ’ εφαρ¬ 
μογή του άρθρου 80 του ν. 4172/2013 (Α' 167), όπως 
ισχύει, εντός αποκλειστικής προθεσμίας δέκα πέντε 
(15) ημερών από τη δημοσίευση της παρούσας στην 
Εφημερίδα της Κυβερνήσεως, να υποβάλουν στις 


Δ/νσεις Διοικητικού / Προσωπικού των Δήμων, στους 
οποίους κατείχαν οργανική ή προσωποπαγή θέση, Αίτη¬ 
ση - Υπεύθυνη Δήλωση για τη μεταφορά τους σε θέσεις 
κατηγορίας ΥΕ βοηθητικού υγειονομικού προσωπικού 
με την ίδια σχέση εργασίας σε Νοσοκομεία της Χώρας, 
καθορίζοντας τη σειρά προτίμησης των φορέων που 
επιθυμούν να μεταφερθούν καθώς και τα απαιτούμενα 
δικαιολογητικά, τα οποία τυχόν δεν περιλαμβάνονται 
στο προσωπικό τους μητρώο. 

2. Καλούνται οι ως άνω Διευθύνσεις, εντός προθεσμίας 
δέκα (10) ημερών από τη λήξη της προθεσμίας υποβολής 
των Αιτήσεων - Υπεύθυνων Δηλώσεων των υπαλλήλων, 
να καταχωρίσουν τα ορθά τους στοιχεία στα σχετικά 
έντυπα αιτήσεων και να τους τα κοινοποιήσουν με σχε¬ 
τικό αποδεικτικό επίδοσης. Εντός της ίδιας προθεσμίας 
και σε διάστημα τριών (3) ημερών από την ανωτέρω 
κοινοποίηση, οι υπάλληλοι δύνανται να υποβάλουν αι¬ 
τήσεις διόρθωσης στοιχείων ενώπιον των Διευθύνσεων 
Διοικητικού / Προσωπικού των Δήμων, στην οποία κατεί¬ 
χαν οργανική ή προσωποπαγή θέση. Μετά την εξέταση 
των αιτήσεων διόρθωσης, η κατά περίπτωση αρμόδια 
Διεύθυνση συντάσσει με ευθύνη της πίνακες συνδρομής 
κριτηρίων των ως άνω υπαλλήλων και τους αποστέλλει 
στο ΑΣΕΠ, προκειμένου οι υπάλληλοι να διατεθούν και 
τοποθετηθούν στους φορείς υποδοχής της παρούσας 
Ανακοίνωσης, σύμφωνα με τα προβλεπόμενα στην υπ’ 
αριθμ. ΔΙΠΙΔΔ/Β.2/3/ οικ.22274/9.8.2013 (ΦΕΚ 1992 Β') 
υπουργική απόφαση και την σχετική κοινή υπουργική 
απόφαση «Καθορισμός πρόσθετων ειδικών κριτηρίων 
μοριοδότησης για την αποτίμηση προσόντων του προς 
μεταφορά προσωπικού ειδικότητας Σχολικών Φυλάκων 
ανεξαρτήτως κατηγορίας εκπαίδευσης με σχέση εργα¬ 
σίας ιδιωτικού δικαίου αορίστου χρόνου που έχει τεθεί 
σε διαθεσιμότητα βάσει του άρθρου 80 του ν. 4172/2013» 
του Υπουργείου Υγείας και Διοικητικής Μεταρρύθμισης 
και Ηλεκτρονικής Διακυβέρνησης. 

2. Στη συνέχεια, κατόπιν διενέργειας του απαιτούμε- 
νου ελέγχου νομιμότητας, εκδίδεται η απόφαση μετα¬ 
φοράς του υπαλλήλου από το οικείο όργανο διοίκησης 
του φορέα υποδοχής σε υφιστάμενες κενές θέσεις ή 
σε θέσεις που συνιστώνται με την πράξη μετάταξης. 

3. Ο αριθμός των υπαλλήλων που θα διατεθεί σε κάθε 
φορέα καθώς και τα απαιτούμενα τυπικά προσόντα 
αναφέρονται στους συνημμένους πίνακες οι οποίοι και 
αποτελούν αναπόσπαστο μέρος της παρούσας. 

